Id-Deċiżjoni tal-Kunsill ta’ l-24 ta’ Novembru 1986 li temenda d-Deċiżjoni Nru 77/795/KEE li tistabbilixxi proċedura komuni għall-iskambjar ta’ informazzjoni fuq il-kwalità ta’ ilma ħelu tal-wiċċ fil-Komunità



Official Journal L 335 , 28/11/1986 P. 0044 - 0048

Finnish special edition: Chapter 15 Volume 7 P. 0148

Swedish special edition: Chapter 15 Volume 7 P. 0148

CS.ES Chapter 15 Volume 01 P. 287 - 291

ET.ES Chapter 15 Volume 01 P. 287 - 291

HU.ES Chapter 15 Volume 01 P. 287 - 291

LT.ES Chapter 15 Volume 01 P. 287 - 291

LV.ES Chapter 15 Volume 01 P. 287 - 291

MT.ES Chapter 15 Volume 01 P. 287 - 291

PL.ES Chapter 15 Volume 01 P. 287 - 291

SK.ES Chapter 15 Volume 01 P. 287 - 291

SL.ES Chapter 15 Volume 01 P. 287 - 291



Id-Deċiżjoni tal-Kunsill ta’ l-24 ta’ Novembru 1986 li temenda d-Deċiżjoni Nru 77/795/KEE li tistabbilixxi proċedura komuni għall-iskambjar ta’ informazzjoni fuq il-kwalità ta’ ilma ħelu tal-wiċċ fil-Komunità (86/574/KEE) IL-KUNSILL TAL-KOMUNITAJIET EWROPEJ, Wara li kkunsidra t-Trattat li jistabilixxi l-Komunità Ekonomika Ewropea, u b’mod partikolari Artikolu 235 ta’ l-istess, Wara li kkunsidraw il-proposta mill-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi, skond Artikolu 3(6) tad-Deċizjoni 77/795/KEE [4], il-Kummissjoni ppreżentat lill-Kunsill proposti bi skop li ttejjeb il-proċedura għall-iskambjar ta’ informazzjoni u tarmonizza l-metodi ta’ kejl dwar il-kwalità ta’ ilma ħelu tal-wiċċ; Billi, wara li kkunsidra dawn il-proposti, id-Deċiżjoni msemmija trid tiġi emendata dwar l-obbligazzjoni biex tibgħat, u d-data ta’ meta tibgħat, l-informazzjoni lill-Kummissjoni, il-perjodi fi ħdan liema, u l-metodi b’liema, il-Kummissjoni tikkomunika ċerta informazzjoni lill-Istati Membri u tistabbilixxi rapport konsolidat; billi, b’mod partikolari, Stati Membri jridu jkunu permessi li jkollhom għad-dispożizzjoni tagħom, fuq talba, statistiċi annwali sabiex jiġu permessi li jimmoniterjaw livell ta’ tniġġis f’wiċċ l-ilma; billi l-proċedura li l-Kummissjoni għandha ssegwi biex tistima l-effettività tas-sistema għandha tkun ukoll stipulata; Billi dispożizjonijiet għandhom ikunu maħsuba għall-interkalibrazzjoni ta’ metodi ta’ kejl applikat nazzjonalment bil-metodi ta’ referenza ta’ kejl; Billi huwa xieraq li jiġi inkluż Artikolu ġdid li għandu x’jaqsam mal-frekwenza minima ta’ teħid ta’ kampjuni u analiżi tal-parametri, bil-possibilità li titnaqqas din il-frekwenza, taħt ċerta kondizzjonijiet, dil-metodi ta’ referenza ta’ kejl tal-parametri u bil-kondizzjonijiet dwar teħid ta’ kampjuni u l-preservazzjoni ta’ kampjuni; Billi huwa neċessarju li jiġi inkluż fl-Annessi parametru mhux obbligatorju u li jistabbilixxi metodi ta’ referenża ta’ kejl li jistgħu jiġu aġġustati biex jieħdu in konsiderazzjoni l-progress tekniku, ADOTTA DIN ID-DEĊIŻJONI: Artikolu 1 Id-Deċiżjoni 77/795/KEE hija issa emedata kif ġej: (1) Artikolu 3 għandu jkun emendat kif ġej: (a) is-sottoparagrafu li ġej huwa miżjud mal-paragrafu 3: "Id-deskrizzjonijiet ta’ metodi msemmija f’Artikolu 2(2)(b) jistgħu jitneħħew jekk il-metodi huma l-istess bħal dawk użati fis-snin ta’ qabel, dejjem sakemm issir referenza espliċità għal kull ommissjoni bħal dik;"; (b) il-paragrafi 4, 5 u 6 għandhom jinbidlu b’dan li ġej: "4. L-informazzjoni, li tkopri sena kalendarja, għandha tkun mogħtija lill-Kummissjoni qabel l-1 t’Ottubru tas-sena ta’ wara. 5. Il-Kommissjoni għandha tagħti kull sena lill-Istati Membri li jitolbuha l-informazzjoni riċevuta taħt il-paragrafu 2. Kull tliet snin, u għall-ewwel darba fl-1987, il-Kummissjoni għandha tipprepara abbozz ta’ rapport ikkonsolidat ibbażat fuq l-informazzjoni msemmija f’Artikolu 2(2). Il-parti ta’ dan ir-rapport dwar l-informazzjoni pprovduta minn Stat Membru trid tintbgħat lill-aġenzija ċentrali ta’ dak l-Istat għall-verifikazzjoni. Kull kumment fuq l-abbozz irid jiġi inkluż fir-rapport. Ir-rapport għandu jinkludi indikazzjonijiet ta’ xejriet innotati fil-kwalità ta’ l-ilma mill-implimentazzjoni ta’ din id-Deċiżjoni u b’kumment interpretattiv l-aktar wiesa’possibbli, li jieħu in kunsiderazzjoni l-għanjiet tad-Deċiżjoni. Il-Kummissjoni għandha tippubblika l-verżjoni finali tar-rapport tagħha u tibgħat kopji lill-Istati Membri. 6. Il-Kummissjoni għandha tistima l-effetività tal-proċedura għat-tibdil ta’ informazzjoni u għandha tibgħat proposti, fejn xieraq, lill-Kunsill bil-għan li ttejjeb il-proċedura u, jekk neċessarju, tarmonizza l-metodi ta’ kejl, bil-kunsiderazzjoni tad-dispożizzjonijiet ta’ Artikolu 4."; (2) Artikolu 4 għandu jinbidel kif ġej: "Artikolu 4 1. Kull Stat Membru għandu jorganizza interkalibrazzjoni f’livell nazzjonali bejn laboratorji li jieħdu sehem fil-kollezzjoni u l-analiżi ta’ fatti magħrufa kif jista’ jkun neċessarju biex jiżgura komparabilità ta’ metodi ta’ refernza ta’ kejl ma’ dawk użati fil-laboratorji ta’ l-Istati Membri. 2. Il-Kummissjoni għandha, jekk neċessarju, torganizza valutazzjoni komparattiva ta’ metodi ta’ kejl applikat nazzjonalment. Din il-valutazzjoni għandha tkun is-soġġett ta’ rapport li għandu jkun trasmess lill-Istati Membri 3. A bażi tar-rapport msemmij fil-paragrafu 2, il-Kummissjoni għandha, jekk neċessarju, tagħmel proposti lill-Kunsill għall-interkalibrazzjoni ta’ metodi ta’ kejl applikat nazzjonalment mal-metodi ta’ referenza ta’ kejl elenkati f’Anness III."; (3) L-Artikolu segwenti għandu jiġi imdaħħal: "Artikolu 4a 1. Sabiex tiġi implimentata l-proċedura komuni għall-iskambjar ta’ informazzjoni, l-Istati Membri għandhom jistipulaw frekwenza għat-teħid ta’ kampjuni u analiżi, normalment kull xahar. 2. Jekk Stat Membru stabilixxa li l-kwalità ta’ l-ilma ma turix varjazzjoni sinifikanti f’termini tal-valur ta’ wieħed jew aktar parametri u jekk m’hemmx riskju ta’ deterjorazzjoni tal-kwalità ta’ l-ilma, il-frekwenza tat-teħid tal-kampjuni u kejl ta’ dak il-parametru jew dawk il-parametri tista’ titnaqqas. Riduzzjoni simili tal-frekwenza m’għandhiex tinvolvi l-ebda riskju għall-bniedem u l-ambjent. Modifikazzjonijiet għall-frekwenza għandha tkun imsemmija espliċitament fl-informazzjoni mogħtija lill-Kummissjoni taħt Artikolu 3(2). 3. Ir-referenzi ta’ metodi tal-kejl għall-parametri in kwistjoni huma mniżżla f’Anness III. Laboratorji li jużaw metodi ta’ kejl oħra għandhom jissodisfaw lilhom infushom li r-riżultati miksuba huma komparabbli. 4. Il-kontenituri użati għall-kampjuni, l-aġenti jew metodi użati biex jippreservaw parti mill-kampjun għall-analiżi għall-parametru jew aktar parametri, il-ġarr u l-ħażna tal-kampjuni u l-preparazzjoni ta’ kampjuni għall-analiżi m’għandhomx ikunu tali li joħoqu xi bidla sinifikanti fir-riżultati ta’ l-analiżi. 5. It-teħid ta’ kampjuni għandu jsir fl-istess postijiet u l-proċeduri tat-teħid tal-kampjuni għandhom ikunu l-istess f’kull okkażjoni." (4) Artikolu 6 għandu jinbidel b’dan li ġej: "Artikolu 6 Emendi meħtieġa biex tiġi adattata għall-progress tekniku l-lista ta’ parametri u l-modi ta’ espressjoni u figuri sinifikanti dwar l-istess imsemmija f’Anness II, kif ukoll ir-referenza ta’ metodi ta’ kejl, il-parametri u l-modi ta’ espressjoni msemmija f’Anness III, għandhom jiġu adottati skond il-proċedura stipulata f’Artikolu 8, sakemm kull żieda fil-lista tinvolvi parametri koperti mir-regolamenti tal-Komunità dwar l-ambjent akkwatiku għal liema fatti magħrudfa (data) huma disponibbli fl-istazzjonijiet ta’ teħid ta’ kampjuni u kejl kollha ta’ l-Istati Membri. Kull bidla fil-modi ta’ espressjoni u figuri sinifikanti m’għandhiex tinvolvi bdil fil-metodi ta’ kejl użati mill-Istati Membri fi stazzjonijiet varji f’Anness I."; (5) Anness II għandu jinbidel bl-Anness segwenti: " ANNESS II PARAMETRI LI DWARHOM GĦANDHA TIĠI SKAMBJATA INFORMAZZJONI (Modi ta' espressjoni u figuri sinifikanti għal-fatti magħrufa parametriċi) Parametri | Mod ta' espressjoni | Figuri sinifikanti | | | Qabel il-virgola deċimali | Wara l-virgola deċimali | fiżiċii | Rata ta' tnixxija [1] (waqt it-teħid tal-kampjun | m3/s | ×××× | ×× | Temperatura | oC | ×× | × | pH | pH | ×× | × | Konduttività f'20oĊ | μs/ċm– 1 | (< 100) ×× (≥100) ××× | | kimiċi | Kloridi | Cl mg/l | (< 100) ×× (≥ 100) ××× | | Nitrati | NO3 mg/l | ××× | ×× | Ammonja | NH4 mg/l | ××× | ×× | Ossiġenu imdewweb | O2 mg/l | ×× | × | BOD5 | O2 mg/l | ××× | × | COD | O2 mg/l | ××× | × | Fosfru totali | P mg/l | ×× | ×× | Surfactants jirreazzjonaw għall-blu metilin | Sulfat toril tas-sodju ek. mg/1 | ×× | ×× | Kadmiju totali | Cd mg/l | × | ×××× | Merkurju | Hg mg/l | × | ×××× | mikro-bioloġiċi | Koliformi faċeali | /100 ml | ×××××× | | Koliformi totali [2] | /100 ml | ×××××× | | Streptokoċċi faċeali [2] | /100 ml | ×××××× | | Salmonella [2] | /1 l | × | | bioloġiċii | Kwalità bioloġika [2] [3] | | | | " 6. L-Anness segwenti għandu jiġi miżjud: " ANNESS III METODI TA' REFERENZA TA' KEJL Parametru | Mod ta' espressjoni | Metodu ta' referenza ta' kejl | Rata ta' tnixxija waqt it-teħid tal-kampjun | m3/s | Metru tat-tnixxija | Temperatura | oC | Termometrija imkejla in situ waqt it-teħid tal-kampjuni mingħajr trattament minn qabel għall-kampjun | pH | pH | Elettrometrija imkejla in situ waqt it-teħid tal-kampjuni mingħajr trattament minn qabel għall-kampjun | Konduttività waqt 20 °C | μS ċm– 1 | Elettrometrija | Kloridi | Cl mg/l | Titrazzjoni (metodu Mohr) Spektro fotometrija ta' assorbazzjoni molekulari | Nitrati | NO3 mg/l | Spektro fotometrija ta' assorbazzjoni molekulari | Ammonja | NH4 mg/l | Spektro fotometrija ta' assorbazzjoni molekulari | Ossiġenu imdewweb | O2 mg/l | Metodu ta' Winkler Metodu elettrokemikali | BOD5 | O2 mg/l | Determinazzjoni ta' ossiġenu imdewweb qabel u wara ħames-ġranet ta' inkubazzjoni f'20 ± 1oC f'dalma totali. Addizzjoni ta' inħibitur ta' nitrifikazzjoni. | COD | O2 mg/l | Metodu ta' Potassju dikromat | Fosfru totali | P mg/l | Spektro fotometrija ta' assorbiment molekulari. | Surfactants li jirreagixxu għall-blu metilin | Silfat loril tas-sodju eq. mg/l | Spektro fotometrija ta' assorbiment molekulari. | Kadmiju totali | Cd mg/l | Spektro fotometrija ta' assorbazzjoni atomika | Merkurju | Hg mg/l | Spektro fotometrija ta' assorbiment atomiku bla fjamma | Koliformi faekali | /100 ml | Kultura f'44 oC fuq medju solidu speċifiku xieraq (bħal Tergitol lactose agar, Endo agar, 0/4 % brodu tat-Teepol) b'filtrazzjoni jew le u kont kolonjali. Kampjuni għandhom jitħalltu jew, fejn xieraq, ikkonċentrati b'ċertu mod li jikkontjeni bejn 10 u 100 kolonji. Jekk meħtieġ, identifikazzjoni b'gassifikazzjoni.Metodu ta' taħlita ma' fermentazzjoni f'sottostrati ta' likwidu u mill-inqas fi tliet tubi fi tliet taħlitiet. Sottokultura ta' tubi posittivi fuq konfirmazzjoni medja. Kont skond il-MPN (l-aktar numru probabbli). Temperatura ta' l-inkubazzjoni: 44 ± 0, 5 oC. | Koliformai totali | /100 ml | Kultura f'37 oC fuq medju solidu speċifiku xieraq (bħal Tergitol lactose agar, Endo agar, 0,4 % brodu tat-Teepol) b'filtrazzjoni jew le u kont kolonjali. Kampjuni għandhom jitħalltu jew, fejn xieraq, ikkonċentrati b'ċertu mod li jikkontjeni bejn 10 u 100 kolonji. Jekk meħtieġ, identifikazzjoni b'gassifikazzjoni.Metodu ta' taħlita ma' fermentazzjoni f'sottostrati ta' likwidu u mill-inqas fi tliet tubi fi tliet taħlitiet. Sottokultura ta' tubi posittivi fuq konfirmazzjoni medja. Kont skond il-MPN (l-aktar numru probabbli). Temperatura ta' l-inkubazzjoni: 37 ± 1 oC. | Streptokoċċi Faeċjali | /100 ml | Kultura f'37 °C fuq medju solidu speċifiku xieraq (bħal Tergitol lactose agar, Endo agar, 0,4 % brodu tat-Teepol) b'filtrazzjoni jew le u kont kolonjali.Metodu ta' taħlita fi brodi ta' azide sodium. Kont skond il-MPN (l-aktar numru probabbli). | Salmonella | /1 l | Konċentrazzjoni b'filtrazzjoni (fuq membrana jew filtru adattat). Inokulazzjoni ġo medju ta' iżjid ta' qabel. Tiżjid u trasferiment għal ġo isolating gelose — identifikazzjoni. | Kwalità bioloġika | Armonizzazzjoni pendenti mal-Komunità kollha, Stati Membri għandhom jużaw il-metodi rispettivi tagħhom. | " Artikolu 2 Din id-Deċiżjoni hija indirizzata lill-Istati Membri. Magħmula fi Brussel, it-24 ta’ Novembru ta’ l-1986. Għall-Kunsill Il-President W. Waldegrave [1] ĠU Ċ 321, tat-13.12.1985, p. 2. [2] ĠU Ċ 88, ta’ l-14.4.1986, p. 108. [3] ĠU Ċ 189, tat-28.7.1986, p. 4. [4] ĠU L 334, ta’ l-24.12.1977, p. 29. [1] Id-data tat-teħid ta' kampjun trid tinagħta. [2] Id-data dwar dan il-parametru trdi tinbidel meta tiġi imkejla. [3] Il-frekwenza ta' teħid ta' kampjun u l-mod ta' espressjoni ta' riżultati trid tiġi deċiża minn Stati Membri.; --------------------------------------------------